CELEX: 62017CN0481
Language: sk
Date: 2017-08-09 00:00:00
Title: Vec C-481/17: Návrh na začatie prejudiciálneho konania, ktorý podal Administrativen sãd Veliko Tarnovo (Bulharsko) 9. augusta 2017 – Nikolay Jančev/Direktor na Direkcija „Obžalvane i danăčno-osiguritelna praktika“ Veliko Tarnovo pri Centralno upravlenie na Nacionalnata agencija za prichodite

30.10.2017   
            
            
               SK
            
            
               Úradný vestník Európskej únie
            
            
               C 369/5
            
         Návrh na začatie prejudiciálneho konania, ktorý podal Administrativen sãd Veliko Tarnovo (Bulharsko) 9. augusta 2017 – Nikolay Jančev/Direktor na Direkcija „Obžalvane i danăčno-osiguritelna praktika“ Veliko Tarnovo pri Centralno upravlenie na Nacionalnata agencija za prichodite
   (Vec C-481/17)
   (2017/C 369/06)
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen sãd Veliko Tarnovo
   
      Účastníci konania pred vnútroštátnym súdom
   
   
      Žalobca: Nikolaj Jančev
   
      Žalovaný: Direktor na Direkcija „Obžalvane i danăčno-osiguritelna praktika“ Veliko Tarnovo pri Centralno upravlenie na Nacionalnata agencija za prichodite
   
      Prejudiciálne otázky
   
   
               1.
            
            
               Má sa bod 16 rozhodnutia Komisie vykladať v tom zmysle, že – s ohľadom na právomoci Komisie na jednej strane a na vyjadrenie zásad procesnej autonómie a právnej istoty na strane druhej – je prípustné použiť vnútroštátnu úpravu, podľa ktorej treba lehotu na kontrolu, či sú splnené požiadavky poskytnutej štátnej pomoci, uvedenú v tomto bode považovať iba za inštrukciu a nie za prekluzívnu lehotu?
            
         
               2.
            
            
               Majú sa body 7, 8, 14 a 45 rozhodnutia Komisie koherentne a teleologicky s ohľadom na zásadu proporcionality vykladať v tom zmysle, že zákonné získanie/zákonné použitie pomoci závisí iba od dodržania vnútroštátnych právnych predpisov, ktoré sú výslovne uvedené v tomto rozhodnutí a ktorými sa uplatní štátna pomoc, alebo je prípustné vyžadovať aj dodržanie ďalších podmienok, ktoré sú stanovené vo vnútroštátnom práve a nesledujú sa nimi ciele, na ktoré slúži priznanie štátnej pomoci?